બેંગલુરૂ, 24 સપ્ટેમ્બર : આજે આપણા દેશ અને ઇંડિયન સ્પેસ રિસર્ચ ઑર્ગેનાઇઝેશન એટલે કે ઇસરો માટે બહુ મોટો દિવસ છે. આજે સવારે ઇસરોના વૈજ્ઞાનિકોએ મંગળયાનને મંગળ ઉપર સફળતાપૂર્વક સ્થાપિત કરી દીધું. આ સફળતા બાદ વડાપ્રધાન નરેન્દ્ર મોદીએ ઇસરોમાં હાજર તમામ લોકોને હૃદયપૂર્વક અભિનંદન આપતા કહ્યું કે આજે દેશ માટે ઐતિહાસિક દિવસ છે. મોદીએ જણાવ્યું કે આ મિશનનું નામ મૉમ હતું, તેથી હું જણાવી દઉં કે મૉમ ક્યારેય નિરાશ નથી કરતી.